Novičok

Novičok (rus. Новичок – nováčik) je skupina organofosfátových nervovoparalytických látok, inhibítorov acetylcholínesterázy, enzýmu pôsobiaceho v neurónoch. Ide o skupinu viac ako šesťdesiatich podobných zlúčenín. Najznámejšie z nich súChai, P.R., Hayes, B. D., Erickson, T. B., Boyer, E. W., 2018: Novichok agents: a historical, current, and toxicological perspective, Toxicology Communications, 2, 1, 45 – 48, DOI: 10.1080/24734306.2018.1475151:
 A-230: mrzne v chladnom počasí, a je pravdepodobne porovnateľný s bojovým plynom VX
 A-232: bol vyvinutý a testovaný na použitie ako bojová otravná látka a mal by byť niekoľkonásobne jedovatejší ako A-230;
 A-234: podobný viskóznej masti a nešíri sa vzduchom, poškodzuje telo pri kontakte s pokožkou, je stabilný a odolný voči poveternostným podmienkam.

Látky Novičok boli výsledkom vývoja chemických zbraní, ktorý v priebehu 70. rokov prebiehal pod krycím označením projekt FOLIANT. Ich vysoká toxicita spôsobuje, že na útok stačí veľmi malé množstvo látky, ktoré je problematické detegovať bežným spôsobom.Halámek, E., Kobliha, Z., 2011: Potenciální bojové chemické látky. Chem. Listy 105, 323 – 333 Podobne ako iné nervovoparalytické látky spôsobuje nekontrolované sťahy svalov, zastavuje dýchanie a srdce. Liečba otravy látkami novičok je podobná liečbe iných nervovovoparalytických látok.

Informácií o látkach Novičok nie je veľa. Väčšina pochádza zo správy V.S. Mirzajanova, jedného z výskumníkov, ktorý sa na ich výskume podieľal v inštitúte GosNIIOChT a neskôr utiekol zo Sovietskeho zväzu na Západ.

14. januára 2019 sa na 62. zasadaní výkonného výboru Organizácie pre zákaz chemických zbraní navrhlo pridať do Zoznamu 1 jedovatých látok, na ktoré sa vzťahuje Dohovor o chemických zbraniach, skupiny látok vrátane A-230, A-232, A-234. Dokumenty tohto zasadania presne definujú dve skupiny chemických látok (v súlade s prítomnosťou určitých fragmentov v ich štruktúrnych vzorcoch, ale bez použitia výrazu „novičok“ alebo iného odkazu na ich sovietsky, ruský alebo iný pôvod) ako nebezpečných toxických látok.

 Referencie 

Kategória:Organofosfáty
Kategória:Chemické zbrane